Diari Oficial de la Generalitat Valenciana


Sumari del DOGV 2570, del 18-08-1995 (1995/835837)

ORDRE de 2 d'agost de 1995, de la Conselleria d'Agricultura i Medi Ambient, per la qual es modifiquen diversos articles de l'Ordre de 26 de juliol de 1994 (DOGV núm. 2.340, de 7 de setembre) sobre el règim d'ajudes per a la millora de l'eficàcia de les estructures agràries en la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/08/02/(5)/dof/vci/html**

### Dades del document

Número de DOGV
:   2570

Data del DOGV
:   18-08-1995

Secció del DOGV
:   DISPOSICIONS GENERALS

Número del document
:   1995/835837


Data del document
:   02-08-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 2 d'agost de 1995, de la Conselleria d'Agricultura i Medi Ambient, per la qual es modifiquen diversos articles de l'Ordre de 26 de juliol de 1994 (DOGV núm. 2.340, de 7 de setembre) sobre el règim d'ajudes per a la millora de l'eficàcia de les estructures agràries en la Comunitat Valenciana.  
El Reial Decret 1.887/1991, de 30 de desembre, sobre el règim d'ajudes per a la millora de l'eficàcia de les estructures agràries, està desplegat per a la Comunitat Valenciana mitjançant l'Ordre de la Conselleria d'Agricultura, Pesca i Alimentació de 26 de juliol de 1994.  
El capítol V de l'esmentada ordre tracta de les ajudes per a la posada en marxa d'agrupacions de serveis de gestió empresarial d'explotacions i estableix que aquestes ajudes es destinen a finançar l'activitat del conseller o de l'agent assessor.  
La creació d'agrupacions de gestió d'explotacions (AGE) contribueix en forma significativa a la millora de l'eficàcia de les estructures agràries, en possibilitar una millor planificació de les inversions i canvis productius en les explotacions.  
Les funcions del conseller o de l'agent assessor han d'iniciar-se des del moment de la constitució de les agrupacions i sembla convenient arbitrar mesures destinades a una financiació oportuna.  
Per tot això, fent ús de les atribucions que tinc conferides,  
ORDENE  
Article únic  
Es modifiquen amb una nova redacció, els següents articles de l'Ordre de 26 de juliol, de la Conselleria d'Agricultura, Pesca i Alimentació, per la qual s'estableixen diversos aspectes sobre les ajudes per a la millora de l'eficàcia de les estructures agràries, en aplicació en la Comunitat Valenciana, del Reial Decret 1887/1991, de 30 de desembre.  
1. L'article 46 queda redactat de la manera següent:  
«Article 46  
1. L'import de les ajudes que estableix el Reial Decret 1.887/1991, per conseller o agent, es concediran per a un període de cinc anys alhora que es distribuirà l'import en parts iguals o decreixents.  
2. El pagament de l'import anual de les ajudes podrà ser fraccionat en dues parts, sense que la primera siga superior en un quaranta per cent del total de l'anualitat».  
2. L'article 47 queda redactat de la manera següent:  
«Article 47  
La justificació del compliment de les activitats i compromisos d'aquestes ajudes serà condició per al seu pagament i es realitzarà mitjançant la presentació dels següents documents:  
1. Per al pagament de fins al quaranta per cent de l'anualitat aprovada, el pressupost de les despeses anuals previstes, fotocòpia confrontada del contracte formalitzat amb cada conseller, i aval bancari per l'import de la quantitat anticipada.  
2. Per a la resta de l'anualitat aprovada, i en el termini màxim dels quatre mesos següents al tancament de l'exercici:  
- Memòria del funcionament anual de l'entitat en la qual constarà una relació d'activitats, resum de les anàlisis i els consells elaborats, conclusions i relació de membres participants.  
- Certificat de la Tresoreria Territorial de la Seguretat Social acreditatiu que l'AGE està al corrent del pagament de la quota amb expressió del període de cotització.  
- Relació de despeses amb justificants de pagament pel funcionament de l'AGE.  
3. L'incompliment en la presentació dels documents a què es refereix el punt 2 d'aquest article implicarà l'obligació de tornar les quantitats percebudes en aquesta anualitat i l'anulació de les altres que es podran percebre en el futur.  
4. Serà causa suficient per a exigir-se a l'associació de gestió d'explotacions la devolució de les ajudes percebudes, la suspensió, sense motiu justificat, de les activitats de funcionament durant els deu anys següents al de la data de resolució de concessió de l'ajuda».  
DISPOSICIó DEROGATòRIA  
Quedan derogades totes les disposicions d'igual o inferior rang que s'oposen al que disposa aquesta ordre.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 2 d'agost de 1995  
La consellera d'Agricultura i Medi Ambient,  
Mª àNGELS RAMóN-LLIN I MARTíNEZ


Còpia Permalink ELI